Forma patvirtinta

Vilniaus miesto savivaldybės tarybos

2019 m.

sprendimu Nr.

**BENDRADARBIAVIMO, ORGANIZUOJANT VISUOMENĖS SVEIKATOS PRIEŽIŪRĄ UGDYMO ĮSTAIGOJE, SUTARTIS**

20\_\_\_\_ m. \_\_\_\_\_\_\_\_\_\_\_ \_\_\_\_ d. Nr.

Vilnius

Biudžetinė įstaiga Vilniaus miesto savivaldybės visuomenės sveikatos biuras (toliau – Biuras), juridinio asmens kodas 301850606, kurio buveinė yra Polocko g. 12-2, Vilniuje, atstovaujamas direktoriaus(-ės)\_\_\_\_\_\_\_\_\_\_\_\_\_\_\_\_\_\_\_\_\_ *(nurodyti atstovo pareigas, vardą, pavardę)*, veikiančio(-ios) pagal biudžetinės įstaigos nuostatus, ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(nurodyti ikimokyklinio ugdymo, bendrojo ugdymo ar profesinio mokymo įstaigos pavadinimą)* (toliau – Ugdymo įstaiga), juridinio asmens kodas \_\_\_\_\_\_\_\_\_\_\_\_\_, kurios buveinė yra \_\_\_\_\_\_\_\_\_\_\_\_\_\_\_\_\_\_\_\_\_\_\_, Vilniuje,atstovaujama \_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(nurodyti atstovo pareigas, vardą, pavardę)*, veikiančio(-ios) pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(nurodyti atstovavimo pagrindą)*, (toliau kiekviena atskirai vadinama Šalimi, o abi šalys kartu – Šalimis), sudarė šią bendradarbiavimo, organizuojant visuomenės sveikatos priežiūrą ugdymo įstaigoje, sutartį (toliau – Sutartis).

**I SKYRIUS**

**SUTARTIES TIKSLAS IR SUDARYMO PAGRINDAI**

* 1. Šia Sutartimi Šalys susitaria bendradarbiauti organizuodamos visuomenės sveikatos priežiūrą Ugdymo įstaigoje, siekdamos saugoti ir stiprinti mokinių sveikatą, aktyviai bendradarbiauti su mokinių tėvais (globėjais, rūpintojais).
  2. Sutartis sudaryta vadovaujantis Lietuvos Respublikos visuomenės sveikatos priežiūros įstatymu, Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680 patvirtintu Visuomenės sveikatos priežiūros organizavimo mokykloje tvarkos aprašu (toliau – Aprašas), įgyvendinant Vilniaus miesto savivaldybės tarybos \_\_\_\_\_ m. \_\_\_\_\_\_\_\_\_\_\_\_\_\_ \_\_\_d. sprendimą Nr. \_\_\_\_ „Dėl \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_“.

**II SKYRIUS**

**SUTARTIES OBJEKTAS**

* 1. Sutarties objektas yra Šalių bendradarbiavimas organizuojant visuomenės sveikatos priežiūros įgyvendinimą Ugdymo įstaigoje.
  2. Šalys bendradarbiauja įgyvendindamos šiuos pagrindinius uždavinius: vykdo mokinių sveikatos būklės stebėseną, ugdo mokinių sveikos gyvensenos įgūdžius, vykdo Ugdymo įstaigoje visuomenės sveikatos rizikos veiksnių stebėseną ir prevenciją. Šalys susitaria užtikrinti organizacines priemones, reikalingas visuomenės sveikatos priežiūros įgyvendinimui, įrengti sveikatos kabinetą ir aprūpinti jį teisės aktuose numatytomis būtinomis priemonėmis, skirtomis visuomenės sveikatos priežiūrai užtikrinti.
  3. Šalys sutaria, kad Sutartyje vartojamos sąvokos atitinka Apraše ir Lietuvos Respublikos teisės aktuose, reguliuojančiuose visuomenės sveikatos priežiūros organizavimą ugdymo įstaigose, vartojamas sąvokas.

**III SKYRIUS**

**VISUOMENĖS SVEIKATOS PRIEŽIŪROS ORGANIZAVIMO UGDYMO ĮSTAIGOJE TVARKA**

* 1. Visuomenės sveikatos priežiūrą Ugdymo įstaigoje vykdo Biuras, pagal galimybes skirdamas Ugdymo įstaigai visuomenės sveikatos priežiūros specialistą (toliau – VSPS), kurio kvalifikacija atitinka Lietuvos Respublikos sveikatos apsaugos ministro 2007 m. rugpjūčio 1 d. įsakymu Nr. V-630 patvirtintame Visuomenės sveikatos specialisto, vykdančio sveikatos priežiūrą mokykloje, kvalifikacinių reikalavimų apraše nustatytus reikalavimus (Lietuvos Respublikos sveikatos apsaugos ministro 2017 m. gruodžio 20 d. įsakymo Nr. V-1473 redakcija).
  2. Ugdymo įstaigoje nesant VSPS, šios Sutarties pagrindu Šalys gali susitarti ir dėl kitokios formos visuomenės sveikatos priežiūros vykdymo, pvz. mobilių visuomenės sveikatos priežiūros specialistų komandų darbo organizavimo. Prireikus dėl visuomenės sveikatos priežiūros įgyvendinimo kitokia forma Šalys sudaro Sutarties priedą ar atskirą susitarimą.
  3. VSPS skiriamas dirbti etatiniu darbo krūviu, priklausančiu nuo Ugdymo įstaigą lankančių vaikų / mokinių skaičiaus. Nustatytas VSPS etato darbo krūvis, pasikeitus vaikų / mokinių skaičiui, gali būti keičiamas vieną kartą per metus pagal Biuro direktoriaus įsakymu patvirtintas darbo tvarkos taisykles, vadovaujantis einamųjų mokslo metų Mokinių registro duomenimis. VSPS darbo Ugdymo įstaigoje grafikas raštu suderinamas su Ugdymo įstaigos vadovu.
  4. VSPS darbo santykiais yra susijęs su Biuru ir darbines funkcijas vykdo pagal Biuro direktoriaus įsakymu patvirtintą pareigybės aprašymą.
  5. Organizuodamas visuomenės sveikatos priežiūrą Ugdymo įstaigoje VSPS įgyvendina Apraše ir kituose Lietuvos Respublikos teisės aktuose reglamentuotas funkcijas.
  6. Visuomenės sveikatos priežiūra Ugdymo įstaigoje vykdoma pagal Ugdymo įstaigos visuomenės sveikatos priežiūros metinį veiklos planą, kuris yra sudedamoji Ugdymo įstaigos metinės veiklos programos dalis. VSPS, bendradarbiaudamas su Ugdymo įstaigos bendruomene, kasmet iki sausio 31 d. parengia veiklos plano projektą, suderina jį su Biuro direktoriumi ir pateikia Ugdymo įstaigos vadovui. Prireikus veiklos planas gali būti koreguojamas ir tvirtinamas iš naujo, jeigu jame numatomi esminiai pakeitimai.
  7. Visuomenės sveikatos priežiūrai Ugdymo įstaigoje vykdyti turi būti įrengtas sveikatos kabinetas.
  8. Šalys bendradarbiauja vykdydamos vaikų / mokinių sveikatos stebėseną, tyrimus, apklausas, įgyvendindamos įvairius sveikatinimo projektus, programas ar kitas visuomenės sveikatos priežiūros veiklas abiem Šalims priimtinomis formomis.
  9. Šalys gali susitarti dėl papildomų visuomenės sveikatos priežiūros veiklos organizavimo formų, atsižvelgdamos į Lietuvos Respublikos sveikatos apsaugos ministerijos ir Lietuvos Respublikos švietimo, mokslo ir sporto ministerijos nustatytus prioritetus ir į Ugdymo įstaigos vaikų / mokinių sveikatos raštingumo ir būklės esamą padėtį. Dėl šių veiklų organizavimo prireikus sudaromi papildomai susitarimai.

**IV SKYRIUS**

**SVEIKATOS KABINETO ĮRENGIMO IR JO APRŪPINIMO VISUOMENĖS SVEIKATOS PRIEŽIŪRAI BŪTINOMIS PRIEMONĖMIS TVARKA**

* 1. Ugdymo įstaiga visuomenės sveikatos priežiūrai vykdyti neatlygintinai skiria patalpą – sveikatos kabinetą, jai priklausančiose patalpose, esančiose adresu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(nurodyti adresą, kur bus skiriamos patalpos)*, kuris turi būti lengvai prieinamas mokiniams ir kitiems Ugdymo įstaigos bendruomenės nariams, užtikrinantis visuomenės sveikatos priežiūros paslaugų konfidencialumą, ir sudaro sąlygas Biuro paskirtam VSPS vykdyti jame visuomenės sveikatos priežiūros funkcijas.
  2. Patalpos turi būti tvarkingos, tinkamai apšviestos, turi būti užtikrintas tinkamas šildymas. Sveikatos kabinetui skiriamos patalpos turi atitikti Lietuvos Respublikos teisės aktuose nustatytas higienos normas ir darbų saugą reglamentuojančiuose teisės aktuose nustatytus reikalavimus. Patalpos turi būti atskiros nuo bendrai naudojamų patalpų, su durimis.
  3. Ugdymo įstaiga atsakinga už sveikatos kabineto įrengimą, aprūpinimą techninėmis priemonėmis (elektra, internetu, telefono ryšiu ir pan.) ir už sveikatos kabineto išlaikymą (komunalinių mokesčių sumokėjimą, švaros ir higienos sąlygų palaikymą ir pan.).
  4. Šalys susitaria siekti, kad sveikatos kabinete būtų užtikrinta galimybė VSPS visuomenės sveikatos priežiūros funkcijas vykdyti dirbant individualiai, ne kartu su kitų sričių Ugdymo įstaigos specialistais. Nesant galimybių Ugdymo įstaigoje skirti atskirą sveikatos kabinetą VSPS funkcijoms įgyvendinti, kai VSPS etatinis darbo krūvis yra ne didesnis nei 0,5 etato, Šalys sutaria dėl naudojimosi atskiru nuolatiniu kabinetu VSPS darbo valandomis arba dėl VSPS darbo organizavimo kartu su panašios specializacijos Ugdymo įstaigų specialistais (pvz., dietistais ar švietimo pagalbos specialistais), užtikrinant visuomenės sveikatos priežiūros teikimo konfidencialumą. Ugdymo įstaiga užtikrina, kad VSPS skiriama darbo vieta atitiktų teisės aktų nustatytus reikalavimus, taikomus darbo vietos įrengimui.
  5. Biuras atsakingas už sveikatos kabineto aprūpinimą visuomenės sveikatos priežiūros organizavimui būtinomis priemonėmis. Sveikatos kabinete turi būti šios priemonės:
  6. priemonės, skirtos visuomenės sveikatos rizikos veiksniams įvertinti, atsižvelgiant į Vilniaus miesto savivaldybės ir Ugdymo įstaigos poreikius (kraujospūdžio matavimo aparatas, kūno temperatūros matavimo termometras, svarstyklės, ūgio matuoklis, kambario ir lauko termometrai);
  7. priemonės, skirtos mokinių sveikos gyvensenos įgūdžiams ugdyti, atsižvelgiant į Ugdymo įstaigos mokinių sveikatos stiprinimo prioritetines sritis;
  8. informacinių komunikacinių technologijų priemonės (kompiuteris, spausdintuvas, telefono ryšio priemonės);
  9. spinta veiklos priemonėms ir drabužiams laikyti;
  10. rakinama spinta dokumentams laikyti;
  11. stalas, kėdės, kušetė;
  12. pirmosios pagalbos rinkinys ir pirmosios pagalbos teikimo priemonės: įvairių dydžių sterilūs ir nesterilūs tvarsčiai, palaikomieji tvarsčiai, elastiniai tvarsčiai, palaikomasis trikampio formos tvarstis, sterilus nudegimų tvarstis, sterilūs žaizdų tvarsčiai, sterilus akių tvarstis, karpomasis pleistras, pleistro juostelės, sterilios neaustinės medžiagos servetėlės, vienkartinės medicininės nesterilios pirštinės, nesterili vata, tinklinis cilindrinis galūnių tvarstis, žirklės, speciali antklodė (ne mažesnė kaip 140 X 2000 cm), plastikinis maišelis, žaizdų dezinfekavimo tirpalas, šaldomieji ir šildomieji maišeliai, vienkartinė dirbtinio kvėpavimo kaukė;
  13. kitos Biuro vadovo nurodytos priemonės, reikalingos visuomenės sveikatos priežiūros paslaugoms teikti.

1. Šalys susitaria, kad Sutarties 19.3–19.6 papunkčiuose numatytas priemones gali skirti ir Ugdymo įstaiga, jei jos yra įrengtame sveikatos kabinete ir Ugdymo įstaiga leidžia jomis naudotis VSPS. Tokiu atveju Šalys Sutarties 1 priede numato, kokiais kilnojamaisiais daiktais Ugdymo įstaiga leidžia naudotis VSPS.
2. Pirmosios pagalbos rinkinių, kurie turi būti Ugdymo įstaigos sporto salėje, dirbtuvėse, ikimokyklinio ugdymo įstaigų grupėse gerai matomoje vietoje ir kurių sudėtis ir apimtis reglamentuota Lietuvos higienos normų HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“ ir HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, išskyrus esantį sveikatos kabinete, buvimą užtikrina Ugdymo įstaiga.

**V SKYRIUS**

**ŠALIŲ ĮSIPAREIGOJIMAI**

1. Šia Sutartimi Šalys įsipareigoja:
   1. organizuoti bendrus pasitarimus, siekdamos koordinuoti sveikatos priežiūros veiksmus;
   2. keistis informacija apie vykdomą vaikų sveikatinimo veiklą ir jos rezultatus;
   3. dalytis gerąja sveikatos stiprinimo praktika;
   4. vykdyti bendras veiklas ar kitaip bendradarbiauti partnerystės pagrindu;
   5. tinkamai ir sąžiningai vykdyti Sutartį;
   6. bendradarbiauti viena su kita ir teikti informaciją, kurios kita Šalis gali pagrįstai reikalauti tam, kad būtų galima tinkamai vykdyti Sutartį;
   7. atsižvelgti į viena kitos raštu pateiktas pastabas, susijusias su Sutarties vykdymu;
   8. užtikrinti asmens duomenų apsaugą ir visuomenės sveikatos priežiūros vykdymui būtiną konfidencialumą.
2. Biuras įsipareigoja:
   1. pagal galimybes visuomenės sveikatos priežiūros veiklos vykdymui skirti VSPS, kurio kvalifikacija atitinka ir teisės aktų reikalavimus, arba kitais abiem Šalims priimtinais būdais organizuoti visuomenės sveikatos priežiūros įgyvendinimą;
   2. pagal kompetenciją teikti metodinę pagalbą Ugdymo įstaigos bendruomenei rengiant teisės aktuose numatytas tvarkas ar kitus dokumentus, įgyvendinančius visuomenės sveikatos priežiūrą;
   3. informuoti apie galimas projektines veiklas ir bendradarbiavimą su kitomis institucijomis sveikatinimo klausimais;
   4. aprūpinti sveikatos kabinetą Sutartyje ir teisės aktuose numatytomis priemonėmis, būtinomis užtikrinti visuomenės sveikatos priežiūros Ugdymo įstaigoje organizavimą;
   5. užtikrinti, kad Biuro paskirtas VSPS tinkamai vykdys teisės aktuose numatytas sveikatos priežiūros organizavimo Ugdymo įstaigoje funkcijas, raštu informuoti Ugdymo įstaigą apie darbo sutarties su VSPS, kuris bus skiriamas Ugdymo įstaigai, sudarymą ir (ar) apie jos nutraukimą;
   6. Sutartyje ir teisės aktuose nustatytais terminais pateikti visuomenės sveikatos priežiūros veiklai organizuoti būtinus dokumentus, suderinti VSPS ir Ugdymo įstaigos teikiamus dokumentus, reikalingus visuomenės sveikatos priežiūrai Ugdymo įstaigoje užtikrinti;
   7. užtikrinti, kad Biuras ir jo paskirtas VSPS Ugdymo įstaigos skirtą sveikatos kabinetą ir kilnojamuosius daiktus (baldus ir (ar) kompiuterinę techniką), jei dėl jų naudojimo Šalys susitarė pagal šią Sutartį, naudos pagal paskirtį ir Sutarties sąlygas tik Sutartyje numatytai visuomenės sveikatos priežiūros veiklai Ugdymo įstaigoje vykdyti;
   8. užtikrinti, kad vykdant visuomenės sveikatos priežiūrą būtų laikomasi Ugdymo įstaigos vidaus taisyklių, saugos darbe, priešgaisrinės saugos, aplinkos apsaugos bei kitų teisės aktų nustatytų reikalavimų, taikomų naudojantis skirtu sveikatos kabinetu;
   9. supažindinti skiriamą VSPS su šioje Sutartyje numatytomis visuomenės sveikatos priežiūros organizavimo sąlygomis ir užtikrinti, kad VSPS laikytųsi Sutartyje numatytų sąlygų, susijusių su sveikatos kabineto naudojimu;
   10. tinkamai įgyvendinti kitas teisės aktuose Biurui nustatytas visuomenės sveikatos priežiūros funkcijas.
3. Ugdymo įstaiga įsipareigoja:
   1. skirti sveikatos kabinetui tinkamas Sutarties ir teisės aktų reikalavimus atitinkančias patalpas, užtikrinti jų išlaikymą ir įrengimą, aprūpinti sveikatos kabinetą priemonėmis, dėl kurių Šalys susitarė šia Sutartimi;
   2. užtikrinti sveikatos kabineto ir jame esančių kilnojamųjų daiktų, kuriais Biuras aprūpino sveikatos kabinetą įgyvendindamas šią Sutartį, saugumą, nedelsdama informuoti Biurą apie atvejus, jei būtų prarastos Biuro sveikatos kabinetui skirtos priemonės;
   3. užtikrinti, kad Biuro priemonės, skirtos visuomenės sveikatos priežiūrai ir VSPS darbui organizuoti, būtų naudojamos tikslingai tik šioje Sutartyje numatytai veiklai vykdyti;
   4. užtikrinti informacijos, reikalingos VSPS funkcijoms vykdyti, pateikimą, supažindinti VSPS su Ugdymo įstaigos evakuacijos planais, saugos dokumentais ir kitais Ugdymo įstaigos dokumentais, reikalingais vykdant šioje Sutartyje nustatytas funkcijas;
   5. Sutartyje ir teisės aktuose nustatytais terminais patvirtinti su VSPS suderintą visuomenės sveikatos priežiūros veiklos planą ir įtraukti jį į Ugdymo įstaigos metinės veiklos programą;
   6. patvirtinti šias visuomenės sveikatos priežiūrai organizuoti būtinas tvarkas: mokinių apžiūros dėl asmens higienos; Ugdymo įstaigos darbuotojų veiksmų mokiniui susirgus ar patyrus traumą ir teisėtų mokinio atstovų informavimo apie Ugdymo įstaigoje patirtą traumą ar ūmų sveikatos sutrikimą; pirmosios pagalbos organizavimo; pagalbos pagal gydytojų rekomendacijas užtikrinimo (pvz., vaistų laikymo, išdavimo, naudojimo ir kt.), jeigu mokinys serga lėtine neinfekcine liga; Ugdymo įstaigos darbuotojų veiksmų, įtarus mokinį vartojus alkoholį, tabaką ir (ar) kitas psichiką veikiančias medžiagas;
   7. informuoti Biurą apie atvejus, jei Biuro paskirtas VSPS netinkamai vykdo teisės aktuose nustatytas visuomenės sveikatos priežiūros funkcijas, reikalauti iš Biuro paskirto VSPS tik tų funkcijų, kurios numatytos teisės aktuose ir susijusios su visuomenės sveikatos priežiūros organizavimu Ugdymo įstaigoje vykdymo.

**VI SKYRIUS**

**ŠALIŲ ATSAKOMYBĖ**

1. Biuras atsako už tinkamą Sutarties vykdymą ir tinkamą sveikatos kabineto, skirto pagal šią Sutartį bei jame esančių kilnojamųjų daiktų, jei dėl jų naudojimo Šalys susitarė pagal šią Sutartį, naudojimą ir atlygina Ugdymo įstaigai visus dėl jo ar jo paskirto VSPS kaltės kilusius tiesioginius nuostolius. Nuostoliai atlyginami pagal kitos Šalies pateiktus juos pagrindžiančius rašytinius dokumentus.
2. Ugdymo įstaiga atsako už tinkamą Sutartimi prisiimtų įsipareigojimų vykdymą, Biuro skirtų priemonių, kuriomis aprūpinamas sveikatos kabinetas ir skiriamų VSPS darbui, saugumą ir jų naudojimą pagal šioje Sutartyje numatytą paskirtį ir atlygina Biurui tiesioginius nuostolius, jei jie buvo patirti dėl Ugdymo įstaigų ar jos atstovų kaltės. Nuostoliai atlyginami pagal Biuro pateiktus juos pagrindžiančius rašytinius dokumentus.

**VII SKYRIUS**

**KONFIDENCIALUMO ĮSIPAREIGOJIMAI**

1. Šalys Sutarties ir visą jos pagrindu viena kitai perduodamą informaciją, taip pat Sutarties vykdymo metu sužinotą informaciją (įskaitant, bet neapsiribojant, mokinių asmens duomenis), neatsižvelgdamos į tai, ar ta informacija pateikiama žodžiu ar raštu, privalo laikyti privačia ir konfidencialia, išskyrus tuos atvejus, kai to reikia sutartinėms prievolėms arba galiojantiems Lietuvos Respublikos įstatymams vykdyti.
2. Asmens duomenys, gauti pagal šią Sutartį, tvarkomi vadovaujantis Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).
3. Kiekviena iš Šalių turi teisę tvarkyti asmens duomenis tik ta apimtimi, kiek tai yra būtina siekiant tinkamai įvykdyti šioje Sutartyje nustatytus įsipareigojimus. Šalys neturi teisės tvarkyti asmens duomenų jokiais kitais tikslais, nei numatyta šioje Sutartyje.
4. Šalys įsipareigoja, gavusios viena kitos prašymą, suteikti kitai Šaliai reikiamą informaciją, susijusią su šios Sutarties pagrindu tvarkomų asmens duomenų tvarkymu pagal šios Sutarties ir teisės aktų reikalavimus, jei tokios informacijos reikia kitos Šalies vykdomoms tvarkymo operacijoms užtikrinti.

**VIII SKYRIUS**

**BAIGIAMOSIOS NUOSTATOS**

1. Ši Sutartis įsigalioja jos pasirašymo dieną ir yra neterminuota.
2. Šalys, vykdydamos šią Sutartį, vadovaujasi Lietuvos Respublikos teisės aktais. Šalys susitaria, kad šioje Sutartyje nurodyti teisės aktai Šalių santykiams galioja su vėlesniais jų pakeitimais. Jei dėl teisės aktų pakeitimo, keičiasi sutartinių įsipareigojimų turinys, Šalys inicijuoja Sutarties pakeitimą.
3. Sutartis gali būti keičiama ir (arba) papildoma rašytiniu Šalių susitarimu, išskyrus Sutartyje numatytus atvejus.
4. Sutartis gali būti nutraukiama Šalių susitarimu. Šalis gali nutraukti Sutartį vienašališkai apie tai raštu pranešusi kitai Šaliai ne vėliau nei prieš 30 kalendorinių dienų iki numatomo Sutarties nutraukimo. Sutartis gali būti nutraukta nesilaikant nustatyto Sutarties nutraukimo termino, pasikeitus Lietuvos Respublikos teisės aktams ar Savivaldybei priėmus teisės aktus, dėl kurių iš esmės keičiasi Sutartyje numatytų paslaugų teikimas.
5. Visi su Sutartimi susiję ginčai sprendžiami derybų keliu. Nesusitarus ginčai sprendžiami Lietuvos Respublikos įstatymų nustatyta tvarka.
6. Sutartis sudaryta dviem egzemplioriais, turinčiais vienodą teisinę galią, po vieną egzempliorių kiekvienai Šaliai.
7. Vykdydamos Sutartį Šalys sudaro sveikatos kabineto skyrimo sąlygų suderinimo aktą (1 priedas), kuriame nurodoma, kokiomis sąlygomis, su kokiais kilnojamaisiais daiktais ar priemonėmis Ugdymo įstaigoje yra skiriamas sveikatos kabinetas, ir sveikatos kabinetui Biuro skirtų priemonių perdavimo–priėmimo aktą (2 priedas), kuriame fiksuojamos Biuro sveikatos kabinetui skiriamos priemonės, kurias Ugdymo įstaiga įsipareigoja saugoti sveikatos kabinete. Šie aktai yra neatskiriamos Sutarties dalys. Šalys sutaria, kad šiame punkte numatytus aktus pasirašyti gali už Sutarties vykdymą paskirti atsakingi Šalių atstovai.

38. Šalys susitaria, kad nuo šios Sutarties sudarymo momento anksčiau tarp Šalių sudarytos sutartys: \_\_\_\_\_\_*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nurodoma iki šios Sutarties sudarymo galiojusi tarp šalių sudaryta Bendradarbiavimo sutartis ir Paslaugos sutartis, jų datos ir Nr., jei tokios sutartys buvo sudarytos)* laikomos nutrauktomis Šalių sutarimu. *(Jei anksčiau nebuvo sudarytos tokios sutartys, šis punktas neįtraukiamas.)*

**IX SKYRIUS**

**ŠALIŲ REKVIZITAI**

|  |  |
| --- | --- |
| **Vilniaus miesto savivaldybės visuomenės sveikatos biuras** | *(Nurodyti Ugdymo įstaigos pavadinimą)* |
| Kodas 301850606  Polocko g. 12-2, Vilnius  Telefonas / faksas (8 5) 271 1244  El. paštas info@vvsb.lt | Kodas  Adresas  Telefonas / faksas  El. paštas |
| Direktorius (-ė)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (*Parašas*)  *(Nurodyti atstovaujančio asmens pareigas, vardą, pavardę)* | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (*Parašas*)  *(Nurodyti atstovaujančio asmens pareigas, vardą, pavardę)* |